TÖRVÉNYEINK TÖRTÉNETE AZ AUSZTRIAI HÁZ ALATT. 307 
törvénycikkben más néhányakkal, mint a nemességnek és köznépnek 
zsarnoka, névszerint megbüntettetni rendeltetett, minekutána büntelenségét 
az ország rendei előtt elégségesen kimutatta, a királyi felség kegyelme 
által jogaiba visszahelyeztetni határoztatik. 
II. Állandó szabályúl hozott rendelkezetűek : 
A 14-dik ágazat, melyben azon zsoldos katonákról, és határszéli 
kapitányokról s tisztekról, és minapában török tartományokból Slavóniába 
átköltözött oláhokról , kik több részekról tett panaszok szerint földesurak 
birtokaiban letelepülvén, a földesúr jogát elismérni nem akarják , határoz- 
tatik: hogy az ily letelepülők mind egyházi tizedet, mind pedig a földes- 
urnak földbért és kilencedet ladjanak, az ilyetén oláhok, földeikre és 
telkeikre nézve, annak hatósága alatt állóknak is nyilván kijelentetvén ; 
továbbá hogy a király Ferdinánd főherceget kérje meg, miszerint az ily 
embereket földesuraik ellen ne oltalmazza, és hogy az ily erőszaktól és 
kártételektól a felső határszéleknek mind magyar mind német kapitányait 
tiltsa el. 
A 16-, 17- és 18-dik ágazatok, melyekben a király kéretik, az 
elsőben ugyan, hogy a só árának a huszti sóbányák birtokosa, Basta 
György által történt fölemeltetése miatt a sóhordók sót ki nem vihetvén 
és ez által a harmincadi jövedelmek csökkenvén, a só árát előbbi állapot- 
jába állítsa vissza; a másodikban és harmadikban pedig , hogy magánosok- 
nak egyszerű vádjára vagy előterjesztésére királyi parancsa által senkit 
hívei közől se helytartója vagy biztosai előtt törvényt állani és privilé- 
giomait előmutatni ne kényszerítsen , se be ne fogasson , és ingó vagy in- 
gatlan jószágaitól meg ne fosztasson ; hanem hogy mindenki ellen a köve- 
telő törvény útjával éljen, és hogy a feladott személy, ha a kereset hív- 
ségtelenség szennyére nem céloz, a helytartó előtt perbe fogatván, soron- 
kívül itéltessék, és hogy megújíttatván ezennel az 1567: 9-ik törvénycikk, 
ugyan így ítéltessék el a csalárd feladó is.— Azonban mindezeknek bővebb 
megvizsgáltatását , és azután teendő megorvoslását a királyi felség magá- 
nak fentartá. 
A 19-dik ágazatnak 2-dik §-a, melyben rendeltetik: hogy mind az 
ezen törvénycikk által honfiúsított Molard bárók, mind más honfiakká be- 
fogadottak, habár esküiket már letették és becikkelyeztettek is, még is 
magoknak és maradékaiknak nagyobb oltalmára kiváltsági és tanúlevelei- 
ket a magyar cancelláriából, mint más országokban is szokás, kivenni 
köteleztessenek. 397 
